**3. napirend**

**E l ő t e r j e s z t é s**

**Mindszentkálla Község Önkormányzata Képviselő-testületének 2019. április 17-én tartandó nyilvános ülésére**

**Tárgy: a közösségi együttélés alapvető szabályai elmulasztásának jogkövetkezményéről szóló önkormányzati rendelet bevezetése**

**Előterjesztő:** Németh László István polgármester

**Előkészítette:** Pálffyné Cséri Mónika műszaki ügyintéző

Jogszabállyal nem ellentétes

Előterjesztő Tóthné Titz Éva jegyzőt helyettesítő aljegyző

Tisztelt Képviselő-testület!

Mindszentkálla Község Önkormányzata Képviselő-testülete 88/2018. (IX. 26.) határozatában döntött arról, hogy a későbbiekben megalkotásra kerülő közösségi együttélés alapvető szabályai megsértésének jogkövetkezményéről szóló önkormányzati rendeletben mely magatartásokat, illetve mely kötelezettségek megszegését kívánja szankcionálni.

Mindszentkálla Község Önkormányzata Képviselő-testülete 22/2019. (II. 19.) határozatában arról is döntött, hogya közösségi együttélés alapvető szabályai megsértésének jogkövetkezményéről szóló önkormányzati rendelet kidolgozásra kerüljön, megbízta a jegyzőt, hogy a magasabb rendű jogszabályokat figyelembe véve a rendelettervezetet elkészíteni, véleményeztetni szíveskedjen.

A rendelettervezet elkészítésre került, melyet megküldött a jegyző a Veszprém Megyei Kormányhivatal Hatósági Főosztálya részére véleményezésre. A Kormányhivatal VE/53/918-2/2019. ügyszámú tájékoztatás tárgyú levelében tájékoztatott, hogy a rendelettervezet megfelel a magasabb szintű jogszabályoknak.

Kérem a Tisztelt Képviselő-testületet, hogy az előterjesztést megtárgyalni szíveskedjenek.

**ELŐZETES HATÁSVIZSGÁLAT**

**a közösségi együttélés alapvető szabályai elmulasztásának jogkövetkezményéről szóló rendelet bevezetéséről**

A jogalkotásról szóló 2010. évi CXXX törvény (továbbiakban: Jat.) 17. §.-ának (1) bekezdése szerint, a jogszabály előkészítője, előzetes hatásvizsgálat elvégzésével felméri a szabályozás várható következményeit. Az előzetes hatásvizsgálat eredményéről, önkormányzati rendelet esetén a helyi önkormányzat képviselőtestületét tájékoztatni kell.

A Jat. 17. §. (2) bekezdése értelmében, a hatásvizsgálat során vizsgálni kell a tervezett jogszabály valamennyi jelentősnek ítélt hatását, különösen társadalmi, gazdasági, költségvetési hatását, környezeti és egészségi következményeit, adminisztratív terheket befolyásoló hatásait, valamint a jogszabály megalkotásának szükségességét, a jogalkotás elmaradásának várható következményeit, és a jogszabály alkalmazásához szükséges személyi, szervezeti, tárgyi és pénzügyi feltételeket.

1. **A végrehajtás feltételei**

A végrehajtás feltételei biztosítottak.

1. **Társadalmi hatások**

A rendelettervezet elfogadásának társadalmi hatása a közösségi együttélés alapvető szabályainak fokozottabb betartása a bírság kiszabása lehetőségének visszatartó erejénél fogva.

1. **Gazdasági hatások**

A rendelettervezet elfogadásának nincs gazdasági hatása.

1. **Költségvetési hatások**

A rendelet bevezetésének nincs anyagi vonzata, a kiszabott bírságból várható az önkormányzatnak bevétele.

1. **Környezeti hatások**

A rendelettervezet elfogadásának nincs környezeti hatása.

1. **Egészségi hatások**

A rendelettervezet elfogadásának nincs egészségi hatása.

1. **Adminisztratív terheket befolyásoló hatások**

A rendelet-tervezet elfogadásával a hivatal adminisztrációs terhei és ellenőrzési feladatai növekednek, de a jelenlegi személyi állománnyal biztosítható a feladatellátás.

1. **A jogszabály megalkotásának szükségessége, a jogalkotás elmaradásának várható következményei**

A közösségi együttélés alapvető szabályai elmulasztásának jogkövetkezményeiről szóló rendelet bevezetésével a rendeletben szankcionált esetekben közigazgatási bírság kiszabása válik lehetővé, mellyel csökkenthetők a jogszabálysértések.

1. **A jogszabály alkalmazásához szükséges személyi, szervezeti, tárgyi és pénzügyi feltételei**

A jogszabály alkalmazásának személyi, szervezeti és tárgyi, pénzügyi feltételei rendelkezésre állnak.

**Részletes indokolás a rendelet tervezethez**

A R. 1. §-ához: Általános rendelkezés, a rendelet hatályát rögzíti.

A R. 2. §-ához: A kiszabható bírság összegét rögzíti.

A R. 3. §-ához: A közösségi együttélés szabályai megsértésének esetei.

A R. 4. §-ához: Hatályba léptető rendelkezés.

**MINDSZENTKÁLLA KÖZSÉG ÖNKORMÁNYZATA   
KÉPVISELŐ-TESTÜLETÉNEK**

**…./2019. (…..) önkormányzati rendelete**

**a közösségi együttélés alapvető szabályai elmulasztásának jogkövetkezményeiről**

Mindszentkálla Község Önkormányzata Képviselő-testülete a Magyarország helyi önkormányzatairól szóló 2011. évi CLXXXIX. törvény 143. § (4) bekezdés d) pontjában kapott felhatalmazás alapján az Alaptörvény 32. cikk (2) bekezdésében meghatározott feladatkörében eljárva a következőket rendeli el:

1. § (1) A közösségi együttélés alapvető szabályait sértő az a szabálysértésnek vagy bűncselekménynek nem minősülő magatartás, amelyet e rendelet a közösségi együttélés alapvető szabályai megsértésének minősít.

(2) Nem állapítható meg közösségi együttélés alapvető szabályait sértő magatartás, ha a tevékenység vagy mulasztás szabálysértést, bűncselekményt valósít meg, úgyszintén, ha a tevékenységre vagy mulasztásra törvény vagy kormányrendelet közigazgatási bírság alkalmazását rendeli el.

(3) A közösségi együttélés alapvető szabályainak megsértésével kapcsolatos eljárás lefolytatására az általános közigazgatási rendtartásról szóló törvény rendelkezéseit kell alkalmazni. Az eljárás lefolytatása átruházott hatáskörben a polgármester hatáskörébe tartozik.

(4) A közösségi együttélés alapvető szabályait sértő magatartás miatti eljárás kizárólag hivatalból indítható, mely akkor sem minősül kérelemre indult eljárásnak, ha a közösségi együttélés alapvető szabályait sértő magatartást természetes személy, jogi személy vagy jogi személyiséggel nem rendelkező szervezet jelenti be.

2. § (1) Aki az e rendeletben meghatározott módon a közösségi együttélés alapvető szabályait megsérti, természetes személyek esetén kétszázezer forintig, jogi személyek és jogi személyiséggel nem rendelkező szervezetek esetén kétmillió forintigterjedő közigazgatási bírsággal sújtható.

(2) A közösségi együttélés alapvető szabályait sértő magatartások elkövetése miatt kiszabott közigazgatási bírságot átutalási postautalványon vagy banki utalással Mindszentkálla Község Önkormányzata 11748052-15427951 számú pénzforgalmi számlájára kell befizetni.

3. § Megsérti a közösségi együttélés alapvető szabályait, aki:

1. a közterületet Mindszentkálla Község Önkormányzata Képviselő-testületének a közterületek használatáról szóló 9/2008. (VI.6.) önkormányzati rendeletének 3. § (2) bekezdésében meghatározott tevékenységek tekintetében közterület használati engedély nélkül vagy az engedélyben foglaltaktól eltérő módon, az engedélyben rögzített céltól vagy tevékenységtől eltérő tevékenység kifejtésére, vagy az engedélyben meghatározott mértéket meghaladó alapterületen használja vagy veszi igénybe;
2. az avar és a kerti hulladék nyílt téri égetését nem Mindszentkálla Község Önkormányzata Képviselő-testületének a környezetvédelemről szóló 12/2015. (XI.27.) önkormányzati rendelete 4. § (2) bekezdésében meghatározott napokon, illetve nem Mindszentkálla Község Önkormányzat Képviselő-testületének a környezetvédelemről szóló 12/2015. (XI.27.) önkormányzati rendelete 4. § (3) bekezdésében meghatározott időtartamon belül végzi;
3. Mindszentkálla Község Önkormányzata Képviselő-testületének az önkormányzati tulajdonú utakon súlykorlátozás bevezetéséről szóló 15/2018. (XII.3.) önkormányzati rendeletének hatálya alá tartozó önkormányzati tulajdonban álló közutat behajtási engedély nélkül, vagy a behajtási engedélyben foglaltaktól eltérő módon veszi igénybe, vagy az igénybevétel nem a behajtási engedélyben szereplő járművel vagy nem a behajtási engedélyben szereplő korlátozás alá eső közterületen történik;
4. Mindszentkálla Község Önkormányzata Képviselő-testületének az önkormányzati tulajdonú utakon súlykorlátozás bevezetéséről szóló 15/2018. (XII.3.) önkormányzati rendeletének 7. § (3) bekezdésében foglaltaknak nem tesz eleget, a behajtási engedélyt nem tartja magánál, vagy az ellenőrzést végző személynek kérésre nem mutatja be;
5. Mindszentkálla Község Önkormányzata Képviselő-testületének a temetőkről és a temetkezésről szóló 11/2005. (XII.23.) önkormányzati rendelete 11. § (9) bekezdésében foglaltakat megszegi és a tilalom ellenére a temetőbe járművel behajt és azzal közlekedik.

4. § Ez a rendelet a kihirdetését követő 15. napon lép hatályba.

Németh László István Tóthné Titz Éva

polgármester jegyzőt helyettesítő aljegyző

A kihirdetés napja: 2019……………….

Tóthné Titz Éva

jegyzőt helyettesítő aljegyző